Source: http://fakt24.sk/krimi/492-obral-o-peniaze-vazna-a-teraz-dozorca-z-leopoldova-ide-na-sedem-rokov-za-mreze
Timestamp: 2017-03-27 22:30:33+00:00
Document Index: 16353344

Matched Legal Cases: ['súd ', 'súd ', 'súd ', 'súd ', 'súd ', 'súd ']

DOZORCA ZLODEJ Obral o peniaze väzňa a teraz: Dozorca z Leopoldova ide na sedem rokov za mreže!
09.06.2016 17:21 / krimi
Krajský súd v Trnave odsúdil na sedem rokov väzenia Maroša Sýkoru, ktorý vlani ešte ako príslušník Zboru väzenskej a justičnej stráže v Leopoldove násilím obral o peniaze čerstvo prepusteného väzňa. Bývalý dozorca v Leopoldove skončil v base. | archív
Sýkora podľa obžaloby aj s ďalším páchateľom 1. mája minulého roku násilím naložil do auta 60-ročného Miroslava, ktorého tesne predtým prepustili z väzenia v Ústave na výkon trestu odňatia slobody v Leopoldove. Povedali mu, že ide o policajný zákrok. Odviezli ho za Hlohovec, kde mu z ponožky zobrali vyše 3 400 eur. Sýkora po vznesení obvinenia prišiel o prácu.
Krajský súd v Trnave zrušil trojročný trest odňatia slobody za lúpež, zvýšil ho na sedem rokov.
Okresný súd v Trnave pôvodne Sýkoru odsúdil na trojročný trest odňatia slobody. Proti výške trestu pod zákonom stanovenú trestnú sadzbu sa odvolala prokurátorka, ale aj obhajca, ktorý žiadal ešte nižší trest. Krajský súd v Trnave vyhovel odvolaniu prokuratúry a uložil dnes už bývalému väzenskému dozorcovi trest odňatia slobody na sedem rokov, čo je dolná hranica trestnej sadzby v prípade zločinu lúpeže. Žiadne výnimočné okolnosti na zníženie trestu súd v tomto prípade nenašiel. Rozsudok krajského súdu je právoplatný a nie je možné sa proti nemu odvolať. Sýkora dnes na súd neprišiel, požiadal o konanie bez jeho prítomnosti. Na prvostupňovom súde sa ku skutku priznal, oľutoval ho a poškodenému, ktorý žije ako bezdomovec na východe Slovenska, sa ospravedlnil. Ďalší obžalovaný Roman Jankovič bol vyčlenený na samostatné pojednávanie, podľa dostupných informácií je stále na úteku. redakcia | fakt24.sk
Témy: leopoldov, väzenie, dozorca, väzeň DVOJNÁSOBNÁ VRAŽDA V kauze vraždy ženy a chlapca vypovedal obžalovaný Branislav A. Komentáre k článku
Kam ďalejNECHUTNÁ KRÁDEŽ Šok v Nemecku! Zlodej ukradol relikviu s krvou pápeža Jána Pavla ...SOKOL CHCE PRACHY Sokol trvá na ospravedlnení aj na vyplatení 50-tisíc ...PREDAJ DROG Vyrábala drogy! 25 ročná Mária s nimi dokonca ...ČO TAM ROBIL? Stačilo málo a obrovská tragédia by bola na svete! Oproti čerpacej ... NAJČÍTANEJŠIE ČLÁNKY